VENDIM
Nr. 80, datë 8.2.2017

PËR KALIMIN NË PRONËSI, NGA MINISTRIA E MBROJTJES TE BASHKIA
SHIJAK, TË PRONËS NR. 1131, ME
EMËRTIM “ISH-SPITALI”, ME VENDNDODHJE NË SHIJAK, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR, DHE NË VENDIMIN NR. 839, DATË 22.7.2009, TË KËSHILLIT TË MINISTRAVE, “PËR MIRATIMIN E LISTËS
PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM
TË BASHKISË SHIJAK,
TË QARKUT TË DURRËSIT”

Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

[bookmark: _GoBack]    1. Kalimin në pronësi, nga Ministria e Mbrojtjes te Bashkia Shijak, të pronës nr. 1131, me emërtim “Ish-spitali”, me vendndodhje në Shijak, sipas planvendosjes që i bashkëlidhet këtij vendimi dhe është pjesë përbërëse e tij, për ta përdorur për ndërtimin e një qendre të shërbimeve të integruara, për realizimin e funksioneve dhe të shërbimeve administrative, ekonomike, socialkulturore, të shëndetit publik dhe për kryerjen e funksioneve të veta, në interes të komunitetit në territorin e Bashkisë Shijak.
    2. Në listën e inventarit të pronave të paluajtshme shtetërore, që i bashkëlidhet vendimit nr. 515, datë
18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, të hiqet prona nr. 1131, me emërtim “Ish-spitali”, me vendndodhje në Shijak, dhe të shtohet në listën e inventarit të pronave të paluajtshme shtetërore publike, që i kanë kaluar në pronësi ose në përdorim Bashkisë   Shijak,   me   vendimin   nr.   839,   date 22.7.2009, të Këshillit të Ministrave.
3. Bashkisë Shijak i ndalohet të ndryshojë destinacionin e përdorimit të pronës nr. 1131, me emërtim “Ish-spitali”, me vendndodhje në Shijak, të përcaktuar në pikën 1, të këtij vendimi, ta tjetërsojë ose t’ua japë atë në përdorim të tretëve.
4. Ngarkohen Ministria e Mbrojtjes, Agjencia e Inventarizimit dhe Transferimit të Pronave të Paluajtshme,  kryeregjistruesi  i  Pasurive  të Paluajtshme të Republikës së Shqipërisë dhe Bashkia Shijak për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

